CELEX: 32016R1929
Language: lv
Date: 2016-11-04 00:00:00
Title: Komisijas Īstenošanas regula (ES) 2016/1929 (2016. gada 4. novembris), ar ko Bacillus thuringiensis subsp. kurstaki (serotips 3a3b, celms ABTS-351) apstiprina par 18. produkta veida biocīdos lietojamu aktīvo vielu (Dokuments attiecas uz EEZ )

5.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 299/26
            
         KOMISIJAS ĪSTENOŠANAS REGULA (ES) 2016/1929
   (2016. gada 4. novembris),
   ar ko Bacillus thuringiensis subsp. kurstaki (serotips 3a3b, celms ABTS-351) apstiprina par 18. produkta veida biocīdos lietojamu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 90. panta 2. punktu,
   tā kā:
   
               (1)
            
            
               Francija 2013. gada 30. janvārī saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu saņēma pieteikumu uz to, lai aktīvo vielu Bacillus thuringiensis subsp. kurstaki (serotips 3a3b, celms ABTS-351) iekļautu minētās direktīvas I pielikumā lietošanai biocīdos, kuri pieder pie minētās direktīvas V pielikumā definētā un Regulas (ES) Nr. 528/2012 V pielikumā definētajam 18. produkta veidam atbilstošā 18. produkta veida biocīdiem (insekticīdi, akaricīdi un produkti citu posmkāju kontrolei).
            
         
               (2)
            
            
               Francija saskaņā ar Regulas (ES) Nr. 528/2012 90. panta 2. punktu 2015. gada 29. maijā iesniedza novērtējuma ziņojumu kopā ar saviem ieteikumiem.
            
         
               (3)
            
            
               Ņemot vērā kompetentās novērtētājiestādes secinājumus, Biocīdu komiteja 2016. gada 16. februārī formulēja Eiropas Ķimikāliju aģentūras atzinumu.
            
         
               (4)
            
            
               Saskaņā ar minēto atzinumu 18. produkta veida biocīdi, kas satur Bacillus thuringiensis subsp. kurstaki (serotips 3a3b, celms ABTS-351), varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz šīs vielas lietošanu tiek ievērotas noteiktas specifikācijas un nosacījumi.
            
         
               (5)
            
            
               Tāpēc ir lietderīgi Bacillus thuringiensis subsp. kurstaki (serotips 3a3b, celms ABTS-351) apstiprināt lietošanai 18. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (6)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   
      Bacillus thuringiensis subsp. kurstaki (serotips 3a3b, celms ABTS-351) apstiprina par aktīvo vielu lietošanai 18. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 4. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  
                     Bacillus thuringiensis subsp. kurstaki (serotips 3a3b, celms ABTS-351)
               
               
                  Neattiecas
               
               
                  Būtisku piemaisījumu nav
               
               
                  2017. gada 1. marts
               
               
                  2027. gada 28. februāris
               
               
                  18
               
               
                  Lai attiecībā uz biocīdiem saņemtu atļauju, jāizpilda šādi nosacījumi:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā riskus, kuri identificēti attiecībā uz novērtētajiem lietojuma veidiem, produkta novērtēšanā īpašu uzmanību pievērš:
                              
                                          a)
                                       
                                       
                                          profesionāliem lietotājiem;
                                       
                                    
                                          b)
                                       
                                       
                                          iedzīvotājiem, kas eksponēti izsmidzinātajai vielai;
                                       
                                    
                                          c)
                                       
                                       
                                          augsnes videi, kad produkts tiek izmantots pirms lietus.
                                       
                                    
                        
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 90. panta 2. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.